Diari Oficial de la Generalitat Valenciana


Sumari del DOGV 7532, del 25-05-2015 (2015/4789)

DECRET 76/2015, de 22 de maig, del Consell, pel qual es modifica el Decret 32/2013, de 8 de febrer, del Consell, de règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/05/22/76/dof/vci/html**

### Dades del document

Número de DOGV
:   7532

Data del DOGV
:   25-05-2015

Secció del DOGV
:   I. DISPOSICIONS GENERALS

Número del document
:   2015/4789


Data del document
:   22-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * legislació
    * funcionari
    * administració local
    * qualificació professional

DECRET 76/2015, de 22 de maig, del Consell, pel qual es modifica el Decret 32/2013, de 8 de febrer, del Consell, de règim jurídic del personal funcionari amb habilitació de caràcter estatal en l'àmbit territorial de la Comunitat Valenciana. [2015/4789]  
PREÀMBUL  
  
La recent reforma de la Llei 7/1985, de 2 d'abril, reguladora de les Bases del Règim Local, duta a terme per la Llei 27/2013, de 27 de desembre, de Racionalització i Sostenibilitat de l'Administració Local, ha modificat el règim jurídic dels funcionaris amb habilitació de caràcter estatal (ara, de nou, nacional). Els canvis, previstos en el nou article 92 bis, essencialment se centren en un retorn a la situació prèvia a l'Estatut Bàsic de l'Empleat Públic, i l'Administració estatal reprén determinades competències que les comunitats autònomes havien assumit a partir de la dita norma.  
Les modificacions introduïdes per la Llei 27/2013 necessiten d'un prolix desplegament reglamentari per part de l'Administració estatal, que modificarà l'actual Reial Decret 1732/1994, de 29 de juliol, que regula amb caràcter bàsic esta matèria.  
A la Comunitat Valenciana, en desplegament de la normativa estatal, es va dictar el Decret 32/2013, de 8 de febrer, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana. Este decret, des del respecte al que disposa la normativa bàsica que atribuïa la competència per a regular el concurs ordinari a les comunitats autònomes, va modificar el repartiment de mèrits en els concursos ordinaris de llocs de treball reservats a estos funcionaris, i atribuïx una major puntuació als mèrits autonòmics. Esta alteració dels màxims va suposar modificacions en les puntuacions corresponents a cada un dels mèrits autonòmics en els seus subapartats corresponents.  
No obstant això, la nova Llei de Racionalització i Sostenibilitat de l'Administració Local ha recuperat per a l'Estat la competència en esta matèria, i ha establit, amb caràcter preceptiu, un nou repartiment dels mèrits que rebaixa la puntuació màxima dels mèrits de determinació autonòmica, la qual cosa necessàriament obliga a revisar les puntuacions corresponents a estos regulades en el Decret 32/2013.  
  
En virtut de les competències que la Generalitat té atribuïdes en matèria de règim local per l'article 49.1.8 de l'Estatut'd?Autonomia de la Comunitat Valenciana, en la disposició final quarta de la Llei 8/2010, de 23 de juny, de la Generalitat, de Règim Local de la Comunitat Valenciana, i en els articles 18.f i 43 de la Llei 5/1983, de 30 de desembre, del Consell, a proposta del conseller de Presidència i Agricultura, Pesca, Alimentació i Aigua, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 22 de maig de 2015,  
  
DECRETE  
  
Article únic. Modificació del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana  
S'aprova la modificació dels articles 37 i 41 i de la disposició transitòria primera del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit de la Comunitat Valenciana, que queden redactats com s'indica en l'annex d'este decret.  
  
  
DISPOSICIÓ ADDICIONAL  
  
Única. Regla de no gasto  
La implementació i el posterior desplegament d'este decret no podrà tindre cap incidència en la dotació de tots i cada un dels capítols de gasto assignat a la conselleria amb competències en matèria d'administració local, i, en tot cas, haurà de ser atés amb els mitjans personals i materials de la conselleria competent per raó de la matèria.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen o contradiguen el que disposa el present decret.  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 22 de maig de 2015  
  
El president de la Generalitat,  
ALBERTO FABRA PART  
  
El conseller de Presidència i Agricultura, Pesca, Alimentació i Aigua,  
JOSÉ CÍSCAR BOLUFER  
  
  
ANNEX  
Nova redacció dels articles 37 i 41 i de la disposició transitòria primera del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit de la Comunitat Valenciana  
  
Article 37. Puntuació dels mèrits  
1. Sobre un total de 30 punts, la puntuació dels mèrits del concurs ordinari tindrà la distribució següent:  
a) Mèrits generals: la puntuació màxima serà fins a un total de 24 punts, equivalents al 80 % de la puntuació total, la valoració dels quals s'efectuarà de conformitat amb el que disposa la normativa estatal que els regule.  
b) Mèrits de determinació autonòmica: la puntuació màxima serà fins a un total de 4,5 punts, equivalents al 15 % de la puntuació total, d'acord amb el que disposa el present decret.  
c) Mèrits específics: la puntuació màxima serà fins a un total d'1,5 punts, equivalents al 5 % de la puntuació total.  
2. Els municipis en les relacions de llocs de treball dels quals figuren llocs reservats a funcionaris o funcionàries amb habilitació de caràcter estatal de categoria superior, podran establir una puntuació mínima per a l'adjudicació de les vacants, que en cap cas no serà superior a 7,5 punts, equivalents al 25 % de la puntuació total.  
  
Article 41. Valoració dels mèrits  
1. Experiència professional  
L'experiència professional i permanència es valorarà fins a un màxim de 2 punts, segons les regles següents:  
a) Servicis i permanència desenrotllats en lloc de treball del mateix grup i subgrup de funcionaris que el corresponent a la subescala d'habilitació estatal a què es concursa: 0,20 per any.  
b) Servicis i permanència desenrotllats en llocs de treball de grup o subgrup diferent del corresponent a la subescala d'habilitació estatal a què es concursa: 0,10 per any.  
2. Formació personal  
Es valoraran fins a un màxim d'1,5 punts els cursos de formació i perfeccionament que tinguen per objecte la formació en alguna de les àrees de coneixement propis de l'organització territorial i normativa de la Comunitat Valenciana.  
La valoració de cada curs s'efectuarà en funció de la seua duració, d'acord amb l'escala següent:  
- De 100 o més hores: 1 punt  
- De 75 o més hores: 0,75 punts  
- De 50 o més hores: 0,65 punts  
- De 25 o més hores: 0,50 punts  
- De 15 o més hores: 0,25 punts  
3. Coneixements de valencià:  
El coneixement de valencià es valorarà fins a un màxim de 0,75 punts, d'acord amb l'escala següent:  
a) Coneixement oral: 0,25 punts.  
b) Coneixement de grau elemental: 0,50 punts.  
c) Coneixement de grau mitjà: 0,65 punts.  
d) Coneixement de grau superior: 0,75 punts.  
En cas de concórrer dos o més certificats acreditatius de coneixements del valencià només es tindrà en compte la puntuació corresponent al del grau més alt aportat.  
4. Altres mèrits  
Estos mèrits es valoraran fins a un màxim de 0,25 punts, atesos els criteris següents:  
a) La valoració de l'activitat docent serà de 0,02 punts per hora impartida  
b) La valoració de les publicacions serà de 0,10 punts per publicació  
  
c) La valoració de les col·laboracions serà de 0,05 punts per col·laboració.  
  
DISPOSICIONS TRANSITÒRIES  
  
Primera. Personal funcionari de la subescala de secretaria intervenció no integrat  
1. El personal funcionari amb habilitació de caràcter estatal, pertanyent a la subescala de secretaria intervenció, que no s'haja integrat en el grup A, subgrup A1, quedarà com a categoria a extingir en el grup A, subgrup A2, sense perjuí dels processos d'integració que es convoquen. No obstant això, conservarà els seus drets econòmics i estarà habilitat per a exercir llocs de treball reservats a personal funcionari amb habilitació de caràcter estatal, en les mateixes condicions que el personal funcionari integrat en la subescala de secretaria intervenció. A estos efectes, les corporacions locals, en l'àmbit de les seues competències respectives, realitzaran les modificacions que resulten necessàries en les relacions de llocs de treball.  
2. Als efectes de la seua participació en els concursos de provisió definitiva de llocs de treball pertanyents a la subescala de secretaria intervenció, es valoraran, en els mèrits de determinació autonòmica, els servicis desenrotllats en dita subescala a raó de 0,20 punts per any treballat, fins a un màxim de 2 punts.


Còpia Permalink ELI